 Wasiirku waxa uu tusaale ku filan sida ay Somaliland u ilaaliso darisnimada iyo xidhiidhka dalalka ay jaarka yihiin, rabshadihii badhtamihii sanadkan aynu ku jirno ka dhacay dhulka dawdled deegaanka Somaalida, iyo qaabkii ay dawladda Somaliland gacanta uga gaysatay dhimaca ammaanka iyo sidii ay uga hawlgashay bililiqadii lala soo galay dhinaca Somaliland, waxaana uu yidhi; Berigii dhaweyd ee shaqaaqadu ka dhacday kililka, wax alaala iyo wixii lagala baxsaday, dawladda Itoobiya gaar ahaan kililka 5aad, sida u dhan tahay Somaliland waa dalka qudha ee aan wax ku dhexqarsooni jirin wixii bililiqo ahaa, gaadiid aad u farabadan ayaa lagala soo baxsaday kililka, gaadiidkaasi siduu u dhanaa dawladda Somaliland gacanta ayay ku qabatay, iskaa dhaaf wax kaloo xataa waxay qabatay booyadihii shidaalka ahaa oo buuxa oo ay Somaliland iyagoo sidoodii ah ku wareejisay dawladda Itoobiya. 